
ประกาศองค์การบริหารส่วนตำบลหลักช้าง
เรื่อง   สอบราคาจ้างเหมาโครงการก่อสร้างถนนลาดยาง   จำนวน 1  โครงการ
…………………………………………………………

                   ด้วยองค์การบริหารส่วนตำบลหลักช้าง มีความประสงค์จะสอบราคาจ้างเหมาโครงการก่อสร้างถนนลาดยางสายหลังวิทยาลัยเกษตร(ตอน1)จากสามแยกบ้านนายอรุณ  เกตุสุรินทร์ – สามแยกบ้านนางทัศนีย์ ขวัญทอง)    หมู่ที่ 5 ตำบลหลักช้าง อำเภอช้างกลาง จังหวัดนครศรีธรรมราช  ราคากลางตั้งไว้   369,000 .-บาท (สามแสนหกหมื่นเก้าพันบาทถ้วน)  
โดยมีรายละเอียดตามแบบแปลนมาตรฐานขององค์การบริหารส่วนตำบลหลักช้างกำหนด

                       ผู้มีสิทธิเสนอราคาจะต้องมีคุณสมบัติดังต่อไปนี้
                  
1.  เป็นนิติบุคคลหรือบุคคลธรรมดา  ผู้มีอาชีพรับจ้างที่สอบราคาจ้างเหมาดังกล่าว
2.  ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ  รัฐวิสาหกิจ  หรือหน่วยการบริหาร
 ราชการส่วนท้องถิ่น  ในขณะที่ยื่นซองสอบราคา
             

3. ไม่เป็นผู้ได้รับเอกสิทธิหรือความคุ้มครอง  ซึ่งอาจปฏิเสธไม่ยอมรับขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น   
4. ไม่เป็นผู้มีผลประโยชน์หรือมีส่วนได้เสียร่วมกันกับผู้เสนอราคารายอื่นที่เข้าเสนอราคา  ให้แก่องค์การบริหารส่วนตำบลหลักช้าง  อำเภอช้างกลาง  จังหวัดนครศรีธรรมราช  ณ  วันประกาศสอบราคาหรือไม่เป็นผู้กระทำอันเป็นการขัดขวางการแข่งขันราคาอย่างเป็นธรรมในการสอบราคาครั้งนี้  
5.  มีผลงานก่อสร้างประเภทเดียวกัน ไม่น้อยกว่า 147,600  บาท และต้องมีผลงานไม่เกิน 3 ปี     นับจากวันตรวจรับงานจ้างงวดสุดท้ายถึงวันยื่นซองสอบราคา  รายละเอียดดังนี้
กำหนดดูสถานที่ก่อสร้างให้ผู้สนใจรับงานดังกล่าวข้างต้นไปดูสถานที่ด้วยตนเอง
ในวันที่  16 เดือน กันยายน พ.ศ. 2553    โดยให้มาพร้อมกัน  ณ  สำนักงานองค์การบริหารส่วนตำบลหลักช้าง  ตั้งแต่เวลา 09.30 – 12.00 น. ผู้ใดไม่ไปดูสถานที่ก่อสร้างถือว่าได้ดูสถานที่แล้ว  จะอ้างให้พ้นความรับผิดต่อองค์การบริหารส่วนตำบลหลักช้างไม่ได้
                         กำหนดยื่นซอง  ในวันที่  17  เดือน กันยายน พ.ศ. 2553 ตั้งแต่เวลา 09.00 –09.30 น.  โดยยื่นซอง      ต่อเจ้าหน้าที่ ณ ศูนย์รวบรวมข้อมูลข่าวสารการซื้อหรือการจ้างขององค์การบริหารส่วนตำบล   อำเภอช้างกลาง  และกำหนดเปิดซองสอบราคา  ในวันที่  17  เดือน กันยายน พ.ศ. 2553   เวลา 10.00 น.  เป็นต้นไป

                           ผู้สนใจติดต่อขอซื้อเอกสารสอบราคา ในราคา  1,500.-บาท  ได้ที่ส่วนการคลัง  องค์การบริหารส่วนตำบลหลักช้าง ตั้งแต่วันที่  1 เดือน กันยายน พ.ศ. 2553  ถึงวันที่ 15 เดือน กันยายน  พ.ศ. 2553 ได้ทุกวัน  เว้นวันหยุดราชการ  หรือสอบถามรายละเอียดโดยตรง  ณ  ที่ทำการองค์การบริหารส่วนตำบลหลักช้าง โทรศัพท์  075-460-509, 08-997-3499-4  ในวันและเวลาราชการ 
            



ประกาศ  ณ  วันที่    1  เดือน  กันยายน  พ.ศ. 2553
(นายวิบูลย์  ชาญสวัสดิ์)

นายกองค์การบริหารส่วนตำบลหลักช้าง
 ส่วนการคลัง (งานพัสดุ) โทร.  075-479-407, 089-973-4994     
เอกสารสารราคาจ้าง เลขที่   7 /2553
การจ้างเหมาโครงการก่อสร้างถนนลาดยาง   จำนวน  1  โครงการ
ตามประกาศองค์การบริหารส่วนตำบลหลักช้าง  ลงวันที่  1 เดือน กันยายน พ.ศ. 2553
……………..……………………………………

 
องค์การบริหารส่วนตำบลหลักช้าง ซึ่งต่อไปนี้เรียกว่า “องค์การบริหารส่วนตำบล” มีความประสงค์จะทำการสอบราคาจ้างก่อสร้างถนนลาดยาง จำนวน 1 โครงการ รายละเอียด  ดังนี้  
โครงการก่อสร้างถนนลาดยางสายหลังวิทยาลัยเกษตร(ตอน1)จากสามแยกบ้านนายอรุณ  เกตุสุรินทร์ – 
สามแยกบ้านนางทัศนีย์  ขวัญทอง) หมู่ที่ 5 ตำบลหลักช้าง อำเภอช้างกลาง จังหวัดนครศรีธรรมราช 
ลักษณะโครงการ  เกรดเกลี่ยบดอัดถนนเดิม กว้าง 5.00 เมตร ยาว 200 เมตร พร้อมลงหินผุ จำนวน
60 ลบ.ม.(คิวหลวม) เสริมในส่วนที่ผิวถนนเดิมเสียหาย ชั้นพื้นทาง(หินคลุก)กว้าง 4.00 เมตร ยาว 200.00 เมตร หนา 0.15 เมตร ใช้หินคลุก จำนวน 129 ลบ.ม.(แน่น) ก่อสร้างผิวจราจรลาดยางแอลฟัลท์ติกคอนกรีตหนา 5 ซม. กว้าง 4.00 เมตร ยาว 200.00 เมตร หรือผิวจราจรไม่น้อยกว่า 800 ตารางเมตร  รายละเอียดการก่อสร้างตามแบบแปลนก่อสร้างองค์การบริหารส่วนตำบลหลักช้าง  แบบเลขที่ 014/2552 ลงวันที่  25 เดือน สิงหาคม พ.ศ. 2552   พร้อมติดตั้งป้ายชื่อถนนจำนวน 1 ป้าย, ป้ายจราจร จำนวน 1 ป้าย บริเวณจุดเริ่มต้นโครงการ และติดตั้งป้ายประชาสัมพันธ์โครงการ  ณ สถานที่ก่อสร้าง จำนวน 1 ป้าย รวมค่าก่อสร้าง 369,000.-บาท(-สามแสนหกหมื่นเก้าพันบาทถ้วน-) ตั้งจ่ายจากเงินรายได้ โครงการนี้ มีราคากลาง 369,000 .-บาท กำหนดงานแล้วเสร็จ 60 วัน        โดยมีข้อแนะนำและข้อกำหนด ดังต่อไปนี้                                 
1.  เอกสารแนบท้ายเอกสารสอบราคา
                                         1.1  แบบรูปรายการละเอียด
                             
1.2  แบบสัญญาจ้าง
1.3 แบบใบเสนอราคา
1.4  แบบหนังสือค้ำประกันสัญญา 
2.  คุณสมบัติของผู้เสนอราคา
2.1 ผู้เสนอราคาต้องเป็นนิติบุคคลหรือบุคคลธรรมดา ที่มีอาชีพรับจ้างงานตามประกาศสอบ
ราคาจ้างนี้ และต้องไม่เป็นผู้ถูกแจ้งเวียนชื่อหรือผู้ทิ้งงานของทางราชการ  รัฐวิสาหกิจ หรือหน่วยงานบริหารราชการส่วนท้องถิ่น หรือห้ามติดต่อหรือห้ามเข้าเสนอราคากับองค์การบริหารส่วนตำบล
2.2 ผู้เสนอราคาต้องไม่เป็นผู้ได้รับเอกสารสิทธิ์หรือความคุ้มกัน ซึ่งอาจปฏิเสธไม่ยอมขึ้นศาล
ไทยเว้นแต่รัฐบาลของผู้เสนอราคาได้มีคำสั่งให้สละเอกสิทธิ์หรือความคุ้มกันเช่นว่านั้น
2.3 ไม่เป็นผู้มีผลประโยชน์หรือมีส่วนได้เสียร่วมกันกับผู้เสนอราคารายอื่นที่เข้าเสนอราคา
ให้แก่องค์การบริหารส่วนตำบลหลักช้าง  อำเภอช้างกลาง  จังหวัดนครศรีธรรมราช  ณ  วันประกาศสอบราคา  หรือไม่เป็นผู้กระทำอันเป็นการขัดขวางการแข่งขันราคาอย่างเป็นธรรมในการสอบราคาครั้งนี้
-2-
2.4 ผู้เสนอราคาต้องมีผลงานก่อสร้างประเภทเดียวกันในวงเงินไม่น้อยกว่า 147,600.-บาท                                                         

  และเป็นผลงานที่เป็นคู่สัญญาโดยตรงกับส่วนราชการหรือหน่วยงาน  ตามกฎหมายว่าด้วยระเบียบบริหารราชการส่วนท้องถิ่นหน่วยงานอื่นซึ่งกฎหมายบัญญัติให้มีฐานะเป็นราชการส่วนท้องถิ่น รัฐวิสาหกิจ
หรือ หน่วยงานเอกชนที่องค์การบริหารส่วนตำบลเชื่อถือ ระยะเวลาล่วงมาแล้วไม่เกิน 3 ปี นับจากวันตรวจรับงานจ้างงวดสุดท้ายจนถึงวันยื่นซองสอบราคา

3. หลักฐานการเสนอราคา
                                ผู้เสนอราคาจะต้องเสนอเอกสารหลักฐานแนบมาพร้อมกับซองเสนอราคา ดังนี้



3.1 สำเนาหนังสือรับรองการจดทะเบียนห้างหุ้นส่วนบริษัท  และสำเนาใบทะเบียนภาษีมูลค่าเพิ่ม   (ถ้ามี)   พร้อมทั้งรับรองสำเนาถูกต้อง



3.2 หนังสือมอบอำนาจซึ่งปิดอากรแสตมป์ตามกฎหมายในกรณีที่ผู้เสนอราคามอบอำนาจให้บุคคลอื่นลงนามในใบเสนอราคาแทน 
                          

3.3   สำเนาหนังสือรับรองผลงานการก่อสร้างพร้อมทั้งรับรองสำเนาถูกต้อง
                          

3.4 บัญชีรายการก่อสร้าง หรือใบแจ้งปริมาณงาน ซึ่งจะต้องแสดงรายการวัสดุ  อุปกรณ์  ค่าแรงงาน  ภาษีประเภทต่าง ๆ  รวมทั้งกำไรไว้ด้วย
3.5 บัญชีรายการเอกสารทั้งหมดที่ได้ยื่นพร้อมกับซองเสนอราคา 

4.  การยื่นซองเสนอราคา 



4.1   ผู้เสนอราคาต้องยื่นเสนอราคาตามแบบที่กำหนดไว้ในเอกสารสอบราคานี้โดยไม่มีเงื่อนไขใดๆ ทั้งสิ้น และจะต้องกรอกข้อความให้ครบถ้วน ลงลายมือชื่อผู้เสนอราคาให้ชัดเจน จำนวนเงินที่เสนอจะต้องระบุตรงกันทั้งตัวเลขและตัวอักษร โดยไม่มีการขูดลบหรือแก้ไข หากมีการขูดลบ ตก เติม แก้ไข เปลี่ยนแปลง  จะต้องลงลายมือชื่อผู้เสนอราคา  พร้อมทั้งประทับตรา (ถ้ามี)  กำกับไว้ทุกแห่ง
4.2   ผู้เสนอราคาต้องกรอกปริมาณวัสดุและราคาในบัญชีรายการก่อสร้างให้ครบถ้วน 
ในการเสนอราคาให้เสนอราคาด้วยเงินบาท และเสนอราคาเพียงราคาเดียวโดยราคารวมและหรือราคาต่อหน่วย  และหรือต่อรายการ  ตามเงื่อนไขที่ระบุไว้ท้ายใบเสนอราคาให้ถูกต้อง ทั้งนี้ราคารวมที่เสนอจะต้องตรงกันทั้ง  ตัวเลขและตัวอักษร ถ้าตัวเลขและตัวอักษรไม่ตรงกันให้ถือเอา ตัวอักษรเป็นสำคัญ โดยคิดราคารวมทั้งสิ้นซึ่งรวมภาษีมูลค่าเพิ่ม ภาษีอากรอื่น ๆ และค่าใช้จ่ายทั้งปวงไว้แล้ว  ราคาที่เสนอจะต้องเสนอกำหนดยืนราคา ไม่น้อยกว่า  60 วัน  นับจากวันเปิดซองสอบราคา โดยภายในกำหนดยืนราคาผู้เสนอราคาต้องรับผิดชอบราคาที่ตนเสนอไว้และจะถอนการเสนอราคามิได้
4.3 ผู้เสนอราคาจะต้องเสนอกำหนดเวลาดำเนินการก่อสร้างแล้วเสร็จของ โครงการ 
กำหนดงานแล้วเสร็จ ไม่น้อยกว่า  60 วัน นับถัดจากวันลงนามในสัญญา หรือวันที่ได้รับแจ้งจากองค์การบริหารส่วนตำบลหลักช้างให้เริ่มทำงาน
 


4.4  การยื่นซองสอบราคา  ผู้เสนอราคาควรตรวจดูร่างสัญญา  แบบรูปและรายละเอียด ฯลฯ ให้ถี่ถ้วน และเข้าใจเอกสารสอบราคาทั้งหมดเสียก่อน ที่จะตกลงยื่นซองสอบราคาตามเงื่อนไขในเอกสารสอบราคา

4.5 ผู้เสนอราคาจะต้องยื่นซองสอบราคาที่ปิดผนึกซองเรียบร้อยจ่าหน้าซองถึงประธานกรรมการเปิดซองสอบราคา โดยที่ระบุไว้ที่หน้าซองว่า  “ ใบเสนอราคา ตามเอกสารสอบราคา เลขที่ 7/2553
ลงวันที่  1 กันยายน พ.ศ.2553   โครงการก่อสร้างถนนลาดยางหลังวิทยาลัยเกษตร (ตอน 1) จากสามแยกบ้านนายอรุณ เกตุสุรินทร์ – สามแยกบ้านนางทัศนีย์ ขวัญทอง หมู่ที่ 5 โดย ยื่นต่อเจ้าหน้าที่ในวันที่   17  เดือน กันยายน พ.ศ. 2553  ระหว่างเวลา 09.00 น. –09.30 น.   ณ  ศูนย์รวบรวมข้อมูลข่าวสารการซื้อ หรือการจ้างขององค์การบริหารส่วนตำบล อำเภอช้างกลาง โดยถือเอาเวลาตามนาฬิกาของศูนย์รวบรวมข้อมูลข่าวสารการซื้อหรือการจ้างขององค์การบริหารส่วนตำบล อำเภอช้างกลางเป็นหลักเมื่อพ้นกำหนดยื่นซองสอบราคาแล้ว องค์การบริหารส่วนตำบลหลักช้างจะไม่รับซองสอบราคาโดยเด็ดขาด ซองสอบราคาที่ยื่นไว้แล้วจะถอนคืนมิได้ และคณะกรรมการเปิดซองสอบราคาจะเปิดซองราคาในวันเดียวกัน ตั้งแต่เวลา 10.00 น. เป็นต้นไป 

5. หลักเกณฑ์และสิทธิในการพิจารณาราคา



5.1 ในการสอบราคาครั้งนี้ องค์การบริหารส่วนตำบลหลักช้าง จะพิจารณาตัดสินด้วยราคารวมเป็นเกณฑ์



5.2 หากผู้เสนอราคารายใด มีคุณสมบัติไม่ครบถ้วนตามข้อ 2 และยื่นหลักฐานการ
เสนอราคาไม่ถูกต้องหรือไม่ครบถ้วนตามข้อ 3 หรือยื่นซองเสนอราคาไม่ถูกต้องตามข้อ 4 คณะกรรมการเปิด
ซองสอบราคาจะไม่รับพิจารณาราคาของผู้เสนอราคารายนั้น  เว้นแต้ข้อผิดพลาดหรือผิดหลงเพียงเล็กน้อยหรือผิดแผกไปจากเงื่อนไขของเอกสารสอบราคาในส่วนที่มิใช่สาระสำคัญ ทั้งนี้เฉพาะในกรณีที่พิจารณาเห็นว่าจะเป็นประโยชน์ต่อองค์การบริหารส่วนตำบลหลักช้างเท่านั้น



5.3 องค์การบริหารส่วนตำบลหลักช้าง  สงวนสิทธิจะไม่พิจารณาราคาของผู้เสนอราคาโดยไม่มีการผ่อนผันดังต่อไปนี้
                                         (1) ไม่ปรากฏชื่อผู้เสนอราคารายนั้น ในบัญชีผู้รับเอกสารสอบราคา หรือในหลักฐานการรับเอกสารสอบราคาขององค์การบริหารส่วนตำบลหลักช้าง
         


(2) ไม่กรอกชื่อนิติบุคคล หรือบุคคลธรรมดา หรือลงลายมือชื่อผู้เสนอราคา อย่างหนึ่งอย่างใดหรือทั้งหมดในใบเสนอราคา
              

(3) เสนอรายละเอียดแตกต่างไปจากเงื่อนไขที่กำหนดในเอกสารสอบราคาที่เป็นสาระสำคัญหรือมีผลทำให้เกิดความได้เปรียบเสียเปรียบแก่ผู้เสนอราคารายอื่น 



(4)  ราคาที่เสนอมีการขูดลบ ตก เติม แก้ไข เปลี่ยนแปลง โดยผู้เสนอราคา     มิได้ลงลายมือชื่อพร้อมประทับตรา (ถ้ามี) กำกับไว้


5.4  ในการตัดสินการสอบราคาหรือหรือทำสัญญา คณะกรรมการเปิดซองสอบราคาหรือองค์การบริหารส่วนตำบลหลักช้างมีสิทธิให้ผู้เสนอราคาชี้แจงข้อเท็จจริง  สภาพฐานะ  หรือข้อเท็จจริง    อื่นใดที่เกี่ยวข้องกับผู้เสนอราคาได้ องค์การบริหารส่วนตำบลหลักช้างมีสิทธิจะไม่รับราคาหรือทำสัญญา หากหลักฐานดังกล่าวไม่มีความเหมาะสมหรือไม่ถูกต้อง 

                                           5.5 องค์การบริหารส่วนตำบลหลักช้างทรงไว้ซึ่งสิทธิจะไม่รับราคาต่ำสุด หรือราคาหนึ่งราคาใดหรือราคาที่เสนอราคาทั้งหมดก็ได้ และอาจพิจารณาเลือกจ้างในจำนวนหรือขนาดหรือเฉพาะ     รายการหนึ่งรายการใด หรืออาจยกเลิกการสอบราคา โดยไม่พิจารณาจัดจ้างเลยก็ได้สุดแต่จะพิจารณา ทั้งนี้เพื่อ
ประโยชน์ของทางราชการเป็นสำคัญ และให้ถือว่าการตัดสินขององค์การบริหารส่วนตำบลหลักช้างเป็นเด็ดขาด ผู้เสนอราคาจะเรียกร้องค่าเสียหายใด ๆ มิได้ รวมทั้งองค์การบริหารส่วนตำบลหลักช้างจะพิจารณายกเลิกการ
สอบราคา และลงโทษผู้เสนอราคาเสมือนเป็นผู้ทิ้งงานหากมีเหตุเชื่อได้ว่าการเสนอราคากระทำไปโดยไม่สุจริตหรือมีการสมยอมกันในการเสนอราคา
           ในกรณีผู้เสนอราคาต่ำสุด  เสนอราคาต่ำจนคาดหมายได้ว่าไม่อาจดำเนินงานตามสัญญาได้   คณะกรรมการเปิดซองสอบราคา  หรือองค์การบริหารส่วนตำบลหลักช้างจะให้ผู้เสนอราคารายนั้นชี้แจง    แสดงหลักฐานที่ทำให้เชื่อได้ว่าผู้เสนอราคาสามารถดำเนินงานตามประกาศสอบราคาจ้างให้เสร็จสมบูรณ์หากคำชี้แจงไม่เป็นที่รับฟังได้ องค์การบริหารส่วนตำบลหลักช้างมีสิทธิที่จะไม่รับราคาของผู้เสนอราคารายนั้น
6.  การทำสัญญาจ้าง
ผู้ชนะการสอบราคาจ้างจะต้องทำสัญญาจ้าง  ตามแบบสัญญาดังกล่าวระบุใน
ข้อ 1.2   กับองค์การบริหารส่วนตำบลหลักช้าง  ภายใน 7 วัน  นับถัดจากวันที่ได้รับแจ้ง  และจะต้องวางหลักประกันสัญญาเป็นจำนวนเงินเท่ากับร้อยละห้า ของราคาค่าจ้างที่ยื่นซองเสนอราคาได้ ให้องค์การบริหารส่วนตำบลหลักช้างยึดถือไว้ในขณะทำสัญญาโดยใช้หลักประกันอย่างใดอย่างหนึ่ง ดังต่อไปนี้ 
6.1  เงินสด



6.2  เช็คธนาคารสั่งจ่ายให้แก่องค์การบริหารส่วนตำบลหลักช้าง โดยเป็นเช็คที่ลงวันที่
ที่ทำสัญญา หรือก่อนหน้านั้นไม่เกิน 3  วัน ทำการของทางราชการ

6.3 หนังสือค้ำประกันของธนาคารภายในประเทศ  ตามหนังสือค้ำประกัน  ซึ่งระบุ
ใน ข้อ 1.4
6.4  พันธบัตรรัฐบาลไทยหลักประกันนี้จะคืนให้โดยไม่คิดดอกเบี้ยภายใน   15 วัน
นับถัดจากวันที่ผู้ชนะการสอบราคา (ผู้รับจ้าง)  พ้นจากข้อผูกพันตามสัญญาจ้างแล้ว
7. ค่าจ้างและการจ่ายเงิน
                         องค์การบริหารส่วนตำบลหลักช้าง จะจ่ายเงินค่าจ้างให้กับผู้รับจ้าง งวดที่ 1 (งวดเดียว) เป็นจำนวน 100 % ของราคาจ้าง  จะจ่ายให้เมื่อผู้รับจ้างได้ปฏิบัติงาน

8. อัตราค่าปรับ



ค่าปรับตามสัญญาจ้าง จะกำหนดในอัตราร้อยละ  0.10  ของค่าจ้างตามสัญญาต่อวัน
9. การรับประกันความชำรุดบกพร่อง

       
ผู้ชนะการสอบราคา ซึ่งได้ทำข้อตกลงเป็นหนังสือ หรือทำสัญญาจ้างตามแบบดังระบุในข้อ 1.2  แล้วแต่กรณีจะต้องรับประกันความชำรุดบกพร่องของงานจ้างที่เกิดขึ้นภายในระยะเวลาไม่น้อยกว่า  
2  ปี นับถัดจากวันที่องค์การบริหารส่วนตำบลหลักช้างรับมอบงาน โดยผู้รับจ้างจะต้องรีบจัดการซ่อมแซม     แก้ไขให้ใช้การได้ดีดังเดิม  ภายใน 15 วัน  นับถัดจากวันที่ได้รับแจ้งความชำรุด บกพร่อง 

10.  ข้อสงวนสิทธิในการเสนอราคาและอื่น ๆ



10.1 องค์การบริหารส่วนตำบลสามารถเบิกจ่ายได้ไม่เกินวงเงิน 369,000.-บาท 



10.2 เมื่อองค์การบริหารส่วนตำบลหลักช้างได้คัดเลือกผู้เสนอราคารายใดให้เป็น ผู้รับจ้างและได้ตกลงจ้างตามสอบราคาจ้างแล้ว  ถ้าผู้รับจ้างจะต้องสั่งหรือนำสิ่งของมาเพื่องานจ้างดังกล่าวเข้ามาจากต่างประเทศและของนั้นต้องนำเข้ามาโดยทางเรือในเส้นทางที่มีเรือไทยเดินอยู่  และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนด ผู้เสนอราคาซึ่งเป็นผู้รับจ้างจะต้องปฏิบัติตามกฎหมายว่าด้วยการส่งเสริมการพาณิชยนาวี  ดังนี้



(1)   แจ้งการสั่งหรือนำสิ่งของดังกล่าวเข้ามาจากต่างประเทศต่อสำนักงานคณะกรรมการส่งเสริมการพาณชยนาวีภายใน  7  วัน  นับถัดจากวันที่ผู้รับจ้างสั่งหรือซื้อของจากต่างประเทศ  เว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้



( 2)   จัดการให้สิ่งของดังกล่าวบรรทุกโดยเรือไทย  หรือเรือที่มีสิทธิเช่นเดียวกับเรือไทยจากต่างประเทศมายังประเทศไทย  เว้นแต่จะได้รับอนุญาตจากสำนักงานคณะกรรมการส่งเสริมการพาณิชย
นาวีให้บรรทุกสิ่งของนั้นโดยเรืออื่นที่มิใช่เรือไทย  ซึ่งจะต้องได้รับอนุญาตเช่นนั้นก่อนบรรทุกของลงเรืออื่น  
หรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรือ



(3)  ในกรณีที่ไม่ปฏิบัติตาม  (1)  หรือ  (2)  ผู้รับจ้างจะต้องรับผิดชอบตามกฎหมายว่าด้วยการส่งเสริมพาณิชย์นาวี



10.3   ผู้เสนอราคาซึ่งองค์การบริหารส่วนตำบลหลักช้าง ได้คัดเลือกแล้วไม่ไปทำสัญญาหรือข้อตกลงภายในเวลาที่ทางราชการกำหนดระบุ ในข้อ 6 องค์การบริหารส่วนตำบลหลักช้างอาจพิจารณาเรียกร้องชดใช้ค่าเสียหายอื่น  ๆ  (ถ้ามี)  รวมทั้งพิจารณาให้เป็นผู้ละทิ้งงานตามระเบียบของทางราชการ  
10.4 ในระหว่างระยะเวลาก่อสร้าง  ผู้รับจ้างพึงปฏิบัติตามหลักเกณฑ์ที่กฎหมายและ
ระเบียบได้กำหนดโดยเคร่งครัด                    
10.5   องค์การบริหารส่วนตำบลหลักช้างสงวนสิทธิที่จะแก้ไข  เพิ่มเติมเงื่อนไขหรือ
ข้อกำหนดในแบบสัญญาให้เป็นไปตามความเห็นของอัยการจังหวัดหรือสำนักงานอัยการสูงสุด  (ถ้ามี)
10.6   เมื่อได้ตกลงทำสัญญาจ้างกับองค์การบริหารส่วนตำบลหลักช้างแล้ว  ผู้รับจ้าง
จะต้องทำป้ายประชาสัมพันธ์โครงการแต่ละโครงการ  ตามแบบแปลนองค์การบริหารส่วนตำบลกำหนด  จำนวน  1  ป้าย  ติดตั้งไว้ที่โครงการภายใน  7  วัน  นับถัดจากวันลงนามในสัญญาจ้าง 
10.7  เงินค่าจ้างสำหรับการจ้างในครั้งนี้  ได้มาจากเงินรายได้และเงินอุดหนุนทั่วไป

11.  มาตรฐานฝีมือช่าง
                                      เมื่อองค์การบริหารส่วนตำบลหลักช้างได้คัดเลือกผู้เสนอราคารายใดเป็นผู้รับจ้างและได้ตกลงจ้างก่อสร้างตามประกาศนี้แล้ว  ผู้เสนอราคาจะต้องตกลงว่าในการปฏิบัติงานก่อสร้างดังกล่าว ผู้เสนอราคาจะต้องมีและใช้ผู้ผ่านการทดสอบมาตรฐานฝีมือช่างจากกระทรวงแรงงานและสวัสดิการสังคม หรือผู้มี  วุฒิบัตรระดับ ปวช. , ปวส. และปวท.  หรือเทียบเท่าจากสถาบันการศึกษาที่ ก.พ.รับรองให้เข้ารับราชการได้  ในอัตราไม่

ต่ำกว่าร้อยละ  10  ของแต่ละสาขาช่าง แต่จะต้องมีช่างจำนวนอย่างน้อย  1  คน ในสาขาช่างโยธา หรือช่างก่อสร้าง
12.  ในระหว่างระยะเวลาการก่อสร้างผู้รับจ้างพึงปฏิบัติตามหลักเกณฑ์ที่กฎหมายและระเบียบได้กำหนดไว้โดยเคร่งครัด

 องค์การบริหารส่วนตำบลหลักช้าง



            วันที่  1  เดือน  กันยายน  พ.ศ. 2553

